section_heading: Precizno praćenje
paragraph_text: Drugi oblik preciznog monitoriranja naziva se poboljšanje faze nosača (CPGPS, engl. Carrier-Phase Enhancement). Pogreška, koja ovo ispravlja, javlja se zbog toga što pulsna tranzicija PRN-a nije trenutačna pa stoga operacija korelacije (podudaranje sekvencije satelita i prijamnika) nije savršena. Pristup CPGPS-a koristi val nosača L1 čiji period od <math> \frac{1 sec}{1575.42 * 10^6} = 0.63475 \ nanosekundi \approx 1 \ nanosekunda \ </math> što iznosi oko tisućinku C/A zlatnokodnog bitnog perioda <math> \frac{1 sec}{1023 * 10^3} = 977.5 \ nanosekundi \   \approx 1000 \ nanosekundi \ </math>, te time djeluje kao dodatni satni signal te riješava nesigurnost. Pogreška fazne razlike u normalnim GPS vrijednostima iznosi između 2 i 3 metra razlike. CPGPS koji radi unutar 1% savršene tranzicije reducira ovu pogrešku na 3 centimetra razlike. Eliminiranjem ovog izvora pogreške CPGPS uparen s DGPS-om normalno stvara između 20 i 30 centimetara apsolutne točnosti.